It Takes Two

It Takes Two (בתרגום חופשי לעברית: זה דורש שניים) הוא משחק פעולה-הרפתקאות קואופרטיבי משנת 2021, שפותח על ידי Hazelight Studios  והופץ על ידי Electronic Arts. יצא למערכת הפעלה Microsoft Windows ולקונסולות פלייסטיישן 4, פלייסטיישן 5, אקסבוקס One ואקסבוקס סדרה X/S ב-26 במרץ 2021. בנוסף יצא לקונסולה נינטנדו סוויץ' ב-4 בנובמבר 2022.

המשחק עוקב אחר הזוג הנשוי קודי ומאי שבאופן קסום נלכדים בתוך צמד בובות של בתם רוז לאחר שסיפרו לה שבכוונתם להתגרש. קודי ומאי, שהפכו לגרסאות ממוזערות של עצמם, שואפים להגיע לבתם בתקווה שבכוחה להשיבם לגופם האנושי. בעודם חותרים להגיע אליה עליהם לשתף פעולה ולהתמודד ביחד עם תנאי השטח, פאזלים-חידות שצריך לפתור ואויבים שצריך לנצח.

המשחק זכה בפרסים רבים.

 משחקיות 
ימין|ממוזער|250px|קטע משחקיות שמדגים את המסך המפוצל; בצד ימין ממוקם המסך של קודי שיושב בתוך הרכב צעצוע ויכול להשתמש בצופר שלו ובצד שמאל ממוקם המסך של מאי שיכולה למשוך את הרכב.

בדומה למשחק הקודם של המפתחת השוודית, "A Way Out" (2018), גם הפרויקט הזה תוכנן כמשחק וידאו קואופרטיבי במסך מפוצל  כך שיש לשחק בו עם שחקן אחר דרך המחשב/הקונסולה המקומית או באמצעות שרת מקוון. על מנת לשחק, די בכך שרק אחד משני השחקנים רכש את המשחק או את הגישה אליו באמצעות מנוי גיימינג, הואיל והמשחק כולל אופציית "Friend's Pass" (בתרגום חופשי לעברית: "מעבר חופשי לחבר"), במסגרתה הבעלים של המשחק יכול להזמין חבר לשחק עימו בחינם.

כל אחד מהשחקנים שולט בקודי או מאי ויכול לבצע מגוון פעולות שמאפשרות לו לנוע בעולם, להילחם באויבים ולשתף פעולה עם השחקן השני בעודם חוקרים סביבות שונות באזור מגוריהם של הדמויות ומתמודדים עם בעיות.

לאורך הדרך השחקנים נדרשים ליישם מכניקות משחק  שונות ומגוונות על מנת לקדם את העלילה. למשל באחד משלבי המשחק קודי מקבל את היכולת להחזיר אחורה את הזמן ומאי מקבלת את היכולת לשכפל את עצמה.

לאורך המסע המשותף השחקנים יכולים גם לבחור להתחרות זה בזה במסגרת מיני-משחקונים  שפזורים בשטח ומעשירים את חוויית המשחק, אך אינם נדרשים לקידום העלילה.

שחקנים ודמויות
שחקןדמותהערהפרופיל IMDbג'וזף בלדרמה / Joseph Balderrama 1. קודי2. דוקטור חכים1. דמות בשליטת השחקן – בעלה של מאי2. ספר מדבר התופס את עצמו כמומחה לאהבהאנאבל דאולר / Annabelle Dowler מאידמות בשליטת השחקן – אשתו של קודיקלייר קורבט / Clare Corbett רוזהבת של קודי ומאיליזי ווטרוורת' / Lizzie Waterworthקיוטיבובת הפילה

קבלה וביקורות
+ ציוני מבקרים  גוף מבקר  ציון IGN  9/10 GameSpot  9/10   80/100   9.25/10   5/5  אתר  ציון ממוצע בפלטפורמה Metacritic  ווינדוס: 89/100פלייסטיישן 4: 89/100פלייסטיישן 5: 88/100אקסבוקס One: 86/100אקסבוקס סדרה X: 89/100נינטנדו סוויץ': 82/100

לפי אתר הביקורות Metacritic, המשחק קיבל לרוב ביקורות חיוביות מהמבקרים. גרסת הווינדוס קיבלה ממוצע משוקלל של 89 מתוך 100 על סמך 21 ביקורות, גרסת הפלייסטיישן 4 קיבלה 89 מתוך 100 על סמך 17 ביקורות, גרסת הפלייסטיישן 5 קיבלה 88 מתוך 100 על סמך 50 ביקורות, גרסת האקסבוקס One קיבלה 86 מתוך 100 על סמך 2 ביקורות, גרסת האקסבוקס סדרה X קיבלה 89 מתוך 100 על סמך 35 ביקורות, וגרסת הנינטנדו סוויץ' קיבלה 82 מתוך 100 על סמך 19 ביקורות.

סטיבן טיילבי מהאתר "Push Square" העניק למשחק ציון של 8 מתוך 10 לאחר ששיחק בו עם חברתו וכתב: .

בפברואר 2025 התפרסם שהמשחק מכר כמעט 23 מיליון עותקים.

 פרסים ומועמדויות 

+זכייה בפרסים ומועמדויות של המשחק "It Takes Two" שנה פרס קטגוריה תוצאה מקור 2021 פרס ג'ויסטיק הזהב המשחק האולטימטיבי של השנה  משחק מרובה משתתפים הטוב ביותר  The Game Awards משחק השנה  משחק המשפחה הטוב ביותר  בימוי המשחק הטוב ביותר  משחק מרובה משתתפים הטוב ביותר  הנרטיב הטוב ביותר  קול השחקנים  פרסי סטים יותר טוב עם חברים  2022 Game Developers Choice Awards(פרסי בחירת מפתחי המשחקים) משחק השנה  העיצוב הטוב ביותר  הנרטיב הטוב ביותר  פרס החדשנות  פרס השפעה חברתית  25th Annual D.I.C.E. Awards משחק השנה  משחק ההרפתקאות של השנה  הישג יוצא דופן בעיצוב אודיו  הישג יוצא דופן בעיצוב משחקים  הישג יוצא דופן בבימוי משחקים  הישג יוצא דופן מוזיקלי מקורי  טקס פרסי באפט"א ה-18 המשחק הטוב ביותר  אנימציה  הישג אמנותי  משחק מעבר לבידור  עיצוב משחק  משחק מרובה משתתפים  נרטיב  תוכן מקורי  משחק השנה של EE 

 קישורים חיצוניים 




 ראו גם 
 A Way Out
 Split Fiction

 ביאורים 

 הערות שוליים 

קטגוריה:משחקי וידאו משנת 2021
קטגוריה:משחקי וידאו קואופרטיבים
קטגוריה:משחקי פעולה-הרפתקאות
קטגוריה:משחקי פלייסטיישן 4
קטגוריה:משחקי פלייסטיישן 5
קטגוריה:משחקי Windows
קטגוריה:משחקי Xbox Series X/S
קטגוריה:משחקי Xbox One
קטגוריה:משחקי נינטנדו סוויץ'